
PATVIRTINTA

Šakių rajono savivaldybės 
administracijos direktoriaus 

2015 m. rugsėjo 17 d. 

įsakymu Nr. AT-926
RAJONO SAVIVALDYBĖS ADMINISTRACIJOS VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA

1. Vyriausiojo specialisto pareigybė -  karjeros valstybės tarnautojas.

2. Pareigybės lygis – A.

3. Pareigybės kategorija – 10.

II. PASKIRTIS


4. Vyriausiojo specialisto pareigybė reikalinga įgyvendinti savivaldybėje valstybės sveikatos politiką, derinti savivaldybės įmonių, įstaigų ir organizacijų veiklą įgyvendinant sveikatos programas.
III. VEIKLOS SRITIS



5. Specialioji veiklos sritis – savivaldybės gyventojų sveikatos priežiūros rėmimas iš savivaldybės biudžeto, sveikatos programų rengimas ir įgyvendinimas, pirminės asmens ir visuomenės sveikatos priežiūros koordinavimas.
IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Turėti aukštąjį universitetinį medicinos (baigus vientisąsias universitetines medicinos krypties studijas), visuomenės sveikatos (baigus bakalauro ar magistrantūros studijas), slaugos (baigus bakalauro ar magistrantūros studijas), odontologijos (baigus bakalauro, magistrantūros ar vientisąsias universitetines odontologijos krypties studijas), reabilitacijos (baigus bakalauro ar magistrantūros studijas) išsilavinimą.


7. Darbo stažas: ne mažesnis kaip 1 metų administracinio darbo sveikatos priežiūros ar viešojo administravimo įstaigose per paskutinius 5 metus. Darbo stažo reikalavimas netaikomas asmenims, baigusiems medicinos studijų krypties sveikatos apsaugos administravimo rezidentūrą ar visuomenės sveikatos studijų krypties visuomenės sveikatos magistrantūrą (visuomenės sveikatos vadybos programą), papildomai baigusiems vadybos ir verslo administravimo ar viešojo administravimo studijų krypčių bakalauro ar magistrantūros studijas.

1. Žinoti ir išmanyti:

8.1. valstybės tarnybos, viešojo administravimo, vietos savivaldos, sveikatos politikos, sveikatos teisės, sveikatos ekonomikos, sveikatos priežiūros vadybos, strateginio valdymo, žmonių išteklių vadybos pagrindus;


8.2. Lietuvos Respublikos įstatymus, Vyriausybės nutarimus, kitus teisės aktus, reglamentuojančius sveikatos politikos formavimą ir įgyvendinimą, Lietuvos sveikatos programos įgyvendinimą, Lietuvos nacionalinės sveikatos sistemos veiklos organizavimo principus, asmens ir visuomenės sveikatos priežiūros bei farmacinės veiklos organizavimą, socialinį darbą, valstybės tarnybos ir sutartinius darbo santykius, sveikatos priežiūros įstaigų reorganizavimą ir finansavimą, ekstremalių sveikatai situacijų valdymą, sugebėti jais vadovautis. 


9. Mokėti dirbti Microsoft Office programiniu paketu.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


10. Rengia savivaldybės pirminės, antrinės asmens ir visuomenės sveikatos priežiūros įstaigų steigimo, reorganizavimo ir finansavimo sprendimų projektus ir teikia tvirtinti savivaldybės tarybai.

11. Numato ir organizuoja savivaldybės teritorijoje pirminę asmens sveikatos, visuomenės sveikatos veiklą, dalyvauja organizuojant antrinę asmens sveikatos priežiūrą.

12. Organizuoja visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą, visuomenės sveikatos stebėseną.


13. Dalyvauja įgyvendinant savivaldybei priskirtą triukšmo prevencijos ir triukšmo valstybinį valdymą.


14. Koordinuoja savivaldybės alkoholio, tabako, narkotikų prevencijos programų įgyvendinimą.

15. Prižiūri, kaip savivaldybėje įgyvendinamos sveikatinimo priemonės. Koordinuoja savivaldybės teritorijoje esančių įmonių, įstaigų ir organizacijų veiklą, įgyvendinant sveikatos rėmimo programas.

16. Dalyvauja rengiant sanitarijos ir higienos taisykles ir organizuojant jų laikymosi kontrolę, koordinuoja švaros ir tvarkos užtikrinimą viešose vietose.


17. Dalyvauja savivaldybės administracijos direktoriaus sudarytų komisijų ir darbo grupių veikloje.


18. Dalyvauja rengiant, koordinuoja ir dalyvauja įgyvendinant savivaldybės strateginiame plėtros ir (ar) savivaldybės strateginiame veiklos planuose numatytas sveikatinimo, užkrečiamųjų ligų kontrolės ir profilaktikos priemones.


19. Pagal kompetenciją dalyvauja organizuojant savivaldybės sveikatos priežiūros įstaigų veiklą likviduojant stichinių nelaimių, avarijų, epidemijų, ekologinių katastrofų padarinius, siekiant užtikrinti asmens sveikatos priežiūros įstaigų teikiamas paslaugas gyventojams.


20. Kuruoja viešąsias sveikatos priežiūros įstaigas.


21. Nustatyta tvarka nagrinėja fizinių ir juridinių asmenų prašymus, skundus rajono savivaldybės tarybos narių paklausimus ir rengia atsakymus veiklos klausimais.


22. Organizuoja gyventojų sveikatos statistinius stebėjimus, analizuoja pokyčius, informuoja apie tai gyventojus, teikia išvadas ir pasiūlymus sveikatos gerinimo klausimais.


23. Atlieka kitus administracijos direktoriaus ir direktoriaus pavaduotojo pavedimus.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS


24. Šias pareigas einantis valstybės tarnautojas yra tiesiogiai pavaldus administracijos direktoriui.

